Lolland-Falsters Stifts-Tidende, 1843-06-29
Redacteuren af Orion, Mag. T. A. Becker, har gjort sig fortjent af det slesvig-holsteenske Parti ved i bemeldte Tidsskrift at udgive en dansk Oversættelse af et gammelt Manuscript fra det 17de Aarhundrede af en Pastor M. Coronæus, som med megen Navetet og Omhyggelighed har optegnet de sørgelige Hændelser, som i Fortiden have ramt slesvig-holsteenske Adelsmænd. Vi kunne ikke nægte os den Fornøielse af dette pragtfulde Register at meddele en lille Prøve. - Aar 1580. Ditlev Brockdorf til Vindeby og Christoffer v. Buchwald, den Lange kaldet, drak og spillede sammen i Kiel i Lüder Rovels Huus, og det paa det Vilkaar, at den, som tabte Spillet, skulde gjennembore sin Dreng (Tjener); da nu Ditlev Brockdorf tabte Spillet, stak han sin Dreng ihiel. Dette skeete i den flamske Gade. - S. A. Claus v. Dahm drak sig ihjel i Brændeviin i Skomager gaden i Kiel og blev liggende ved hans Portners Bislag. – S. A. drak Jacob Meinstorf sig i Nordstrand fuld i Brændeviin og lagde Ansigtet i en Pude, i hvilken han strax qvaltes. – Josias v. Qvalen havde i Gottorp været til Gjæst hos Hertugen af Holsteen, men da han nu, drukken som han var, vilde gaae ned fra Slottet, styrtede han fra Vindelbroen af ned i Vandet og blev hængende paa en Pæl ved den Guldkjæde, han havde om Halsen, saa at han saaledes for Alles Øine ynkeligen maatte drukne. - S. A. Becke v. Ahlefeld, Enke efter Henning v. Buchwald til Nybel, drak hver Dag meget stærkt, indtil hun endelig fik drukket sig ihiel i Haderslev. - 1588. Jørgen, Schwabe, en brav ung Cavaleer, slog Vinduerne, ind hos de adelige Kudske, som holdt en Begravelse, i Haregaden i Kiel og vare lystige ved gode Drikkevarer; derover styrtede de alle ud af Huset og sloge Schwabe ihiel paa Stedet. - S. A. blev Jacob Sehested til Gross-Nordsee ihielstukken i Rendsborg foran Viinkielderen. 1643 i Mai Maaned var Claus v. Buchwald, en rask ung Cavaleer, i Altona ved Hamborg, men da han blev drukken gjorde han efter sin Sædvane Spetakler. Blandt Andet reed han foran en Fiskers Dør en Mand over, hvorpaa Fiskeren sagde: Ei, er Gaden, ikke bred nok til at ride paa, siden man her midt paa Gaden rider Folk ihiel, Buchwald greb da en Pistol og skød ind efter Fiskeren, men feilede ham og traf Dørstolpen. Fiskeren forstod Sagen uret, greb til sin Baadshage og slog Junkeren paa Hovedet. Da denne endnu ikke vilde falde, rev han hans egen Kaarde ud af Skeden og gjennemborede ham dermed. - Magdalena v. Ahlefeld blev af sin Moder Anna v. Ahlefeld sat i et Kloster, efterat Faderen, som havde været Amtmand i Schwabsted, var død. Da Fruen imidlertid ikke havde levet godt med sin Mand og Datteren lignede denne, gjorde Moderen hende arveløs og tog et Tiggerbarn fra Gaden til sig, hvilket hun opdrog i Barns Sted og bortgiftede til en pommersk leve Adelsmand af Familien Borck; hun udstyrede hende fuldkommen som sin Datter og gav hende en Mængde Gods, hvorover hendes virkelige Datter blev saa fortvivlet, at hun lod sig besove af en Skriver ved Navn Kyhl, som dog tilsidst ægtede hende. Da Moderen laae paa Sottesengen, talte imidlertid Præsten saa alvorligt til hendes Samvittighed, at hun dog gav hende Noget af hvad dervar tilbage. (Forpst.)¬